การอภิปรายทั่วไปโดยไม่ลงมติเมื่อวานนี้ สมาชิกสภาผู้แทนราษฎร ทำหน้าที่ของตนเองได้เป็นอย่างดี
รองนายกรัฐมนตรี ระบุ การอภิปรายทั่วไปโดยไม่ลงมติเมื่อวานนี้ บรรยากาศเป็นไปด้วยดี นายวิษณุ เครืองาม รองนายกรัฐมนตรี กล่าวถึงการอภิปรายทั่วไปแบบไม่ลงมติ เมื่อวานนี้ว่า ถือว่าเป็นบรรยากาศที่ดี ซึ่งการเปิดโอกาสให้สอบถามและนำมาตรา 152 ที่มีเป็นครั้งแรกในประเทศไทย เพราะเจตนาเขียนไว้ชัดเจน เพื่อให้มีการสอบถามและรัฐบาลจะได้นำไปใช้ประโยชน์ ไม่ใช่การต่อสู้ทางการเมือง ส่วนที่ฝ่ายค้านยังติดใจก็เป็นเรื่องธรรมดา ส่วนที่มองว่า จะนำไปสู้การอภิปรายไม่ไว้วางใจหรือไม่ นายวิษณุ กล่าวว่า ไม่อยากออกมาพูดจะเป็นการชี้นำ ขึ้นอยู่กับฝ่ายค้าน แต่ยืนยันรัฐบาลทำในส่วนของรัฐบาลไปแล้ว ส่วนสมาชิกสภาผู้แทนราษฎร ทำหน้าที่ของตนเองได้เป็นอย่างดี แม้จะมีคำถามที่ซ้ำกันบ้าง แต่ถือเป็นแง่มุมของ ส.ส. ซึ่งเป็นเรื่องดี กิจกรรมในมาตรา 152 เป็นเรื่องที่น่าส่งเสริม ส่วนที่ฝ่ายค้านยังติดใจเรื่องการชี้แจงงบประมาณ นายวิษณุ กล่าวว่า ฝ่ายรัฐบาลเตรียมชี้แจงในรายละเอียด แต่มีการทักท้วงของสมาชิกตลอดเวลา ว่าพูดนอกประเด็น ซึ่งเป็นเทคนิคทางการเมือง มีการใช้ในทุกยุคทุกสมัย เมื่อมีการอธิบายชี้แจงจะต้องมีการทักท้วง